Document ID: 31991D0541

KOMISSION PÄÄTÖS,
tehty 15 päivänä lokakuuta 1991,
suojatoimenpiteistä Perussa esiintyvää koleraa vastaan tehdyn päätöksen 91/146/ETY, Ecuadorista peräisin olevien kalastus- ja vesiviljelytuotteiden tuonnista tehdyn päätöksen 91/281/ETY sekä Kolumbiasta peräisin olevien kalastus- ja vesiviljelytuotteiden tuonnista tehdyn päätöksen 91/282/ETY muuttamisesta (91/541/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on muutettuna direktiivillä 91/496/ETY(2), ja erityisesti sen 19 artiklan,
sekä katsoo, että
suojatoimenpiteistä Perussa esiintyvää koleraa vastaan 19 päivänä maaliskuuta 1991 tehdyssä komission päätöksessä 91/146/ETY(3) kielletään suolaisen ja makean veden tuotteiden tuonti Perusta yhteisön alueelle lukuun ottamatta tiettyjä kalastustuotteita, joista Perun viranomaiset ovat antaneet asianmukaiset takeet,
Ecuadorista ja Kolumbiasta peräisin olevien kalastus- ja vesiviljelytuotteiden tuonnista 5 päivänä kesäkuuta 1991 tehdyissä komission päätöksissä 91/281/ETY ja 91/282/ETY(4) sallitaan kalastus- ja vesiviljelytuotteiden tuonti, jos Ecuadorin ja Kolumbian viranomaiset ovat antaneet niistä asianmukaiset takeet,
olisi varmistettava etukäteen, että tuoduista eristä on todella annettu vaaditut takeet, jotta nämä tuotteet voisivat olla liikkeessä yhteisön alueella, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 91/146/ETY 3 artikla ja päätösten 91/281/ETY ja 91/282/ETY 2 artikla seuraavasti:
"Jäsenvaltiot voivat sallia edellisessä artiklassa tarkoitettujen tuotteiden lähettämisen edelleen muiden jäsenvaltioiden alueelle vasta sen jälkeen, kun jokaiselle tuodulle erälle on tehty tarkastus, jossa tarkistetaan vähintään asiakirjojen yhtäpitävyys ja yksilöidään erät. Tämän tarkastuksen tekeminen ei rajoita vastaanottavan jäsenvaltion toimivaltaisten viranomaisten mahdollisten täydentävien tarkastusten toteuttamista."
2 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä lokakuuta 1991.

Labels: 0
18
6